Այս երկու լրագրողին էլ, չի բացառվում, դռնբաց սպասում է անցած ամառվանից աննախադեպ բանուկ դարձած թուրքական բանտը: Սակայն հենց միայն այն հանգամանքը, որ նրանք համարձակվել են այսօրինակ հրապարակումներով թուրք հասարակությանը ակնարկել պարտակվող ճշմարտության մասին`շատ բանի մասին է խոսում: Ու առաջին հերթին նրա, որ հնարավոր չէ բոլորին կերակրել դարավոր ստերով, «մարսողական համակարգը» մի օր խափանվում է: Իսկ այդ ճշմարտությունը կարող է Թուրքիան հիմքից ցնցել: Ահա թե ինչու է փորձում զանազան «տաբու»-ներով դրա առաջն առնել: